lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv ru pt lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
ALTUM krīzes skartajiem uzņēmējiem nodrošinās atbalsta instrumentus: garantijas banku kredītu brīvdienām un apgrozāmos līdzekļus darbības uzturēšanai – Alojas administrācija
Alojas pilsētas un pagasta pārvalde
Alojas novada dome20.03.202020.03.2020 Aktualitātes, Sabiedrība, Uzņēmējdarbība
Attīstības finanšu institūcija ALTUM uzņēmējiem, kuriem radušās objektīvas grūtības ar kredītiestādēs uzņemto saistību izpildi, piedāvās kredīta garantijas, kas ļaus bankām atlikt pamatmaksājumu summas uz laiku līdz diviem gadiem, kā arī piesaistīt garantiju esošiem finanšu pakalpojumiem. Savukārt uzņēmumiem, kuriem būtiski mazinājies darbības apjoms un nepieciešami papildu resursi darbības uzturēšanai, tiks piedāvāti apgrozāmo līdzekļu aizdevumi ar atvieglotiem nosacījumiem.
Jauno atbalsta programmas noteikumus, kurus izstrādāja Ekonomikas ministrija un ALTUM, šodien, 19. martā, apstiprināja Ministru kabineta ārkārtas sēdē. Plānots, ka abi finanšu instrumenti sāks darboties pēc saskaņošanas ar Eiropas Komisiju, orientējoši līdz marta beigām. Garantijām paredzēts finansējums 50 miljonu eiro apmērā, kas ļaus bankām restrukturizēt aizdevumus par kopējo summu par vairāk nekā 700 miljoniem eiro. Savukārt tiešo aizdevumu programma būs pieejama visu veidu uzņēmumiem, kuriem šā brīža krīzes apstākļos mazinājušies ikdienas darbības nodrošināšanai nepieciešamie līdzekļi. Aizdevumos uzņēmumiem ALTUM piešķirs kopumā 200 miljonus eiro.
Abi ALTUM piedāvātie finanšu instrumenti paredzēti tikai vīrusa Covid-19 krīzes skartajiem uzņēmumiem;
Lai saņemtu ALTUM atbalstu, uzņēmumam jāpierāda, ka atbalsts palīdzēs pārdzīvot krīzi un sekmīgi turpināt saimniecisko darbību.
Reinis Bērziņš, ALTUM valdes priekšsēdētājs:
“Kopīgi ar valdību un bankām operatīvi palīdzēsim uzņēmumiem pārvarēt grūtības, kas šobrīd rodas gan pārtrauktu piegāžu līgumu dēļ, gan būtiski krītoties pārdošanas apjomiem vai vispār apturot ražošanu, kas attiecīgi neļauj pilnā vai daļējā apmērā veikt kredīta maksājumus kredītiestādei, kā arī norēķināties ar piegādātājiem, darbiniekiem un veikt citus kārtējos maksājumus. Mūsu sniegtais atbalsts uzņēmumiem kalpos kā drošības spilvens, kas palīdzēs pārdzīvot krīzes laiku, veicinot iespējami ātrāku finanšu veselības atgūšanu pēc tam, kad situācija pasaulē būs normalizējusies. Par apgrozāmo līdzekļu aizdevumiem aicinu interesēties, zvanot uz ALTUM, savukārt par garantiju kredīta brīvdienām – savlaicīgi vērsties pie savas bankas.”
Papildu informācija par kredīta brīvdienu garantijām:
Kredīta brīvdienu garantijas risinājums paredzēts gan maziem un vidējiem uzņēmumiem,  gan lieliem uzņēmumiem, kas uzņemto saistību atmaksas grūtībās nonākuši tieši Covid-19 izplatības dēļ, un kuru zaudējumi tā dēļ pārsniedz pusi no reģistrētā pamatkapitāla.
Reinis Bērziņš, ALTUM valdes priekšsēdētājs:
“ALTUM garantija tiks izsniegta situācijās, kad uzņēmumam Covid-19 izraisītās krīzes ietekmē nav iespējams segt esošās kredītsaistības un banka ir gatava atlikt uz laiku pamatsummas maksājumus vai   pagarināt atmaksas termiņu, kā arī piesaistīt garantiju esošiem finanšu pakalpojumiem. Pēc būtības mūsu garantija uzņēmumiem kalpos kā drošības spilvens, kas palīdzēs pārdzīvot krīzes laiku un veicinās iespējami ātru finanšu veselības atgūšanu pēc tam, kad situācija pasaulē būs normalizējusies. Lai saņemtu garantiju, aicinām uzņēmējus laicīgi vērsties pie savas bankas, lai kopīgi izvērtētu situāciju.  Gadījumos, kad būs nepieciešama valsts garantija, komercbanka pati sazināsies ar mums, lai saskaņotu nepieciešamos dokumentus. ALTUM garantijas izsniegšana notiks maksimāli raiti – piecu dienu laikā pēc bankas pieteikuma saņemšanas.”
Kredīta brīvdienu garantiju varēs piešķirt par esošiem investīciju un līzinga finanšu pakalpojumiem, ja kredītiestāde uzņēmumam līdz diviem gadiem atliek pamatsummas maksājumus, ja nepieciešams, pagarinot šo līgumu darbības termiņu, kā arī par jauniem vai esošiem apgrozāmo līdzekļu finanšu pakalpojumiem, ja banka pagarina šo līgumu darbības termiņu.
Svarīgākais par ALTUM kredīta brīvdienu garantiju:
Garantiju piešķirs, ja uzņēmums ir ekonomiski dzīvotspējīgs, kā arī kredītiestāde ir apliecinājusi, ka likviditātes atbalsts ir nepieciešams Covid-19 ietekmes rezultātā;
Tā segs līdz 50 % no finanšu pakalpojuma summas (atlikuma garantijas piešķiršanas brīdī),
garantijas maksimālais termiņš ir līdz 2 gadiem;
Garantijas maksimālā summa ir līdz 5 miljoniem eiro;
Apgrozāmo līdzekļu aizdevumiem garantija būs piemērojama gan jaunām kredītsaistībām, gan arī restrukturizējot esošās kredītsaistības;
Garantija paredzēta visām uzņēmējdarbības nozarēm, vienlaikus ievērojot noteiktos valsts atbalsta nozaru ierobežojumus, piemēram, azartspēles, finanšu starpniecība, ieroču tirdzniecība un citas.
Papildu informācija par apgrozāmo līdzekļu aizdevumu
Finansējums ar samazinātām nodrošinājuma prasībām būs pieejams uzņēmumiem, kuriem šī brīža krīzes apstākļos mazinājušies ikdienas darbības nodrošināšanai pieejamie līdzekļi. ALTUM aizdevumos uzņēmējiem plāno kopumā piešķirt līdz 200 miljoniem eiro.
Reinis Bērziņš, ALTUM valdes priekšsēdētājs:
“Covid-19 izplatības ietekmē daudzu uzņēmumu un to darbinieku ekonomiskā situācija īsā un vidējā termiņā var būtiski pasliktināties. Tas savukārt var radīt arī ilgtermiņa sekas, apdraudot parastos apstākļos dzīvotspējīgu uzņēmumu izdzīvošanu. Tāpēc šādiem dzīvotspējīgiem uzņēmumiem, kuriem šī brīža krīzes situācijā finansējums nav pieejams, kopā ar Ekonomikas ministriju esam izstrādājuši risinājumus, kas palīdzēs pārdzīvot krīzes laiku, lai atgrieztos pie ierastiem darbības apjomiem pēc tam, kad situācija ar Covid-19 izplatību Latvijā un pasaulē būs normalizējusies. Par apgrozāmo līdzekļu aizdevumu aicinu interesēties, zvanot uz ALTUM.”
Aizdevumi pieejami visu nozaru uzņēmumiem, izņemot valsts atbalstam ierobežotās nozares, piemēram, azartspēles, finanšu starpniecība, ieroču, tabakas, alkohola tirdzniecība u.c.
Svarīgākais par ALTUM aizdevumu apgrozāmajiem līdzekļiem:
Aizdevumu piešķirs, ja uzņēmums ir ekonomiski dzīvotspējīgs, kā arī uzņēmums var pierādīt, ka  atbalsts ir nepieciešams Covid-19 ietekmes dēļ, kā arī to, ka papildu finansējums palīdzēs atgūties un sekmīgi turpināt saimniecisko darbību, pārvarot finanšu rādītāju kritumu Covid-19 ietekmes rezultātā;
Finansējums pieejams MVU, kā arī lieliem komersantiem, tai skaitā lauksaimniecības un zivsaimniecības nozarēs;
Aizdevuma summa ir līdz 1 miljonam eiro, bet ne vairāk kā divkāršs uzņēmuma izmaksātais kopējais atalgojuma apjoms (t.sk. sociālās iemaksas) 2019. gadā vai pamatots nepieciešamais likviditātes apjoms darbības nodrošināšanai turpmākiem 18 mēnešiem MVU vai 12 mēnešiem lielajiem saimnieciskās darbības veicējiem;
Aizdevuma termiņš ir līdz 3 gadiem, aizdevuma atmaksas uzsākšanu var atlikt līdz 12 mēnešiem;
Aizdevumam ir būtiski samazinātas nodrošinājuma prasības, ņemot vērā uzņēmuma aktīvus, kā arī samazināta % likme;
Aizdevumi tiks izsniegti līdz 2020. gada 31.decembrim.
Pieteikumus valsts atbalsta programmu finansējuma saņemšanai un nepieciešamos dokumentus klienti varēs iesniegt tikai elektroniski portālā mans.altum.lv. Konsultācijas pieejamas pa tālruni ierastajos klientu apkalpošanas laikos.
Aktuālā informācija par visiem ALTUM piedāvātajiem finanšu instrumentiem un īstenotajām atbalsta programmām ir aplūkojama gan ALTUM interneta vietnē www.altum.lv, gan ALTUM sociālo tīklu kontos: Facebook, Twitter, LinkedIn un YouTube.
ALTUM sabiedrisko attiecību speciāliste
← Turpmāk COVID-19 analīžu veikšanai pacientiem ar viegliem saslimšanas simptomiem jāzvana uz jaunizveidotu NMPD tālruni 8303
Par atbalstu uzņēmējiem un strādājošajiem COVID-19 krīzes laikā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.